

EXTRACTO CONVOCATORIA DO XXI CONCURSO DE POSTAIS DE NADAL 2023

PRIMEIRA. Obxecto da convocatoria

O Concello de O Pino, co ánimo de fomentar as artes plásticas e difundir as tradicións da localidade, ten o propósito de convocar polo Departamento de Educación e Cultura  asi como pola alcaldía do Concello do Pino, en réxime de concorrencia competitiva, o  “XXI CONCURSO DE POSTAIS DE NADAL 2023”

SEGUNDA. Beneficiarios

Poderán participar neste concurso todo o alumnado escolarizado no CPI Camiño de Santiago e na Escola Unitaria de Gonzar, así como todos os nenos e nenas en idade escolar empadroados no municipio.

TERCEIRA. Convocatoria do concurso

Convocarase o concurso na páxina web do Concello (www.opino.gal), nos taboleiros de anuncios municipais, e nos medios oficiais (Boletín Oficial da Provincia) para dar a máxima difusión e facilitar a participación aos dous centros. Publicarase extracto da convocatoria do BOP da provincia a través da Base de Datos Nacional de Subvencións.
Establécense as seguintes categorías:

· Educación Infantil
· Educación Primaria 1º Ciclo: 6-7 anos
· Educación Primaria 2º Ciclo: 8-9 anos
· Educación Primaria 3º Ciclo: 10-11 anos
· Educación Secundaria

Cuarto. Prazo de presentación de solicitudes. O prazo para a elaboración das postais será ata o 4 de decembro de 2023.

Quinto. Bases reguladoras. As “Bases reguladoras del XXI Concurso de postais de Nadal 2023” encóntranse publicadas no Boletín Oficial da Provincia da Coruña nº 222 de 21 de novembro de 2023

Sexto. Outros datos. O tema será libre pero necesariamente con alusión á celebración do Nadal. Serán traballos orixinais e inéditos. A postal terá que levar a inscrición “O Pino, Bo Nadal e Feliz 2024”. Tanto a rotulación como o tipo de letra, así como a distribución na postal, será de libre elección polo artista. Evitaranse os materiais que poidan desprenderse cando as postais se expoñan de forma vertical.

Os traballos  serán ilustrados sobre cartolina máximo DIN-A4, en lingua galega e admítense todas as técnicas: pinturas, acuarelas, témperas, collage,... etc.
Cada alumno/a ou grupo presentará unha única postal, que deberá conter un número que lle asignará o titor de cada grupo na parte traseira superior xunto co curso e os anos do/a participante, o mesmo número deberá figurar no sobre no que se garde a postal. Ademais deberán cubrir o anexo I cos datos que se solicitan. Este documento deberá gardarse nun sobre pechado facendo constar por fóra o mesmo número que o asignado no sobre que contén o debuxo.
O resultado do concurso farase público a partir do día 11 de decembro 2023 e será notificado aos respectivos gañadores a través dos centros educativos. 
A entrega de premios realizarase o día da Cabalgata de Reis (5 de xaneiro de 2024).
a) Os organizadores excluirán todos aqueles traballos que teñan connotacións sexistas, xenófobas, racistas ou ofensivas contra persoas e institucións.
b) Os traballos dos participantes premiados quedarán en poder da Administración municipal, autorizando os autores a reprodución dos mesmos en calquera medio impreso ou electrónico, e sen límite temporal nin xeográfico. O Concello fará constar en todo momento o nome completo do autor.
c) Os traballos non premiados poderán ser retirados polos seus autores no prazo dun mes posterior á finalización da exposición dos traballos. A partir desta data entenderase  que o autor renuncia á súa obra e pasará a ser propiedade do Excmo. Concello de O Pino, que determinará o seu uso e destino.

